钦定古今图书集成/明伦汇编/官常典/第574卷 > 月乃合
## 钦定古今图书集成/明伦汇编/官常典/第574卷 > 月乃合

按《元史》本传：“月乃合字正卿，其先属雍古部，徙居临
洮之狄道，金略地，尽室迁辽东。曾祖帖木尔越哥，仕
金为马步军指挥使，官名有马，因以马为氏。祖把扫，
马野礼属，徙静州之天山，以财雄边。宣宗迁汴。父昔
里吉思，辟尚书省译史，试开封判官，改凤翔府兵马
判官。死国事，赠辅国上将军、恒州刺史，庙号褒忠。月”
《乃合》好学负气，父死时年方十七，奋然投冠于地曰：
“吾父死国难，吾独不能纾家难乎？”会国兵破汴，侍母
北行，间关锋镝中。北见宪宗，词容端谨，帝嘉赏之，命
赞卜只儿断事官事，以燕故城为治所。《月乃合》慨然
以治道自任，政事修举。岁壬子，料民丁于中原，凡业
儒者，试通一经，即不同编户，著为令甲。儒人免丁者，
实月乃合，始之也。性好施与，尝建言立常平仓，举海
内贤士杨春卿、张孝纯辈分布诸郡，号称得人。又罗
致名士敬鼎臣授业馆下，荐引马文玉、牛应之辈为
参佐，后皆位至卿相。岁己未，世祖以亲王南征，从行
至汴，令专馈饟，运济南盐百万斤，以给公私之费。所
过州郡，汴、蔡、汝、颍之间，商农安业，军政修举，月乃合
与有力焉。及即位，降诏褒奖。世祖将亲征阿里不哥，
月乃合出私财，市马五百以助军。帝厚赡其家，曰：“当
偿汝也。”拜礼部尚书，佩金虎符。四年，南边不靖，月乃
合建言：“光、颍等处立榷场，岁可得铁一百三万七千
馀斤，铸农器二十万事，用易粟四万石输官，不惟官
民两便，因可以镇服南方。”诏以本职兼领。已括户三
千，兴煽铁冶，蒙古、汉军并听节制。未行，以疾卒，年四
十八。赠推忠宣力翊运功臣、正议大夫、佥书枢密院
事、上轻车都尉、梁郡侯，谥忠懿。子孙登仕籍者甚众。
至仁宗朝，诏行科举，曾孙祖常，博学能文章，乡试、会
试皆为举首。由翰林应奉拜监察御史，直言忤上官
意，去居浮光数年，起为翰林待制，累迁御史中丞。卒
谥“文贞。”